laion/Wikipedia-Exotic huggingface dataset:
ליטאי (פירושונים)

האם התכוונתם ל... ליטא – רפובליקה בצפון-מזרח אירופה, מהמדינות הבלטיות הדוכסות הגדולה של ליטא – מדינה במזרח אירופה שהתקיימה מהמאה ה-12 ועד המאה ה-18 האיחוד הפולני-ליטאי – מדינה במזרח אירופה שהתקיימה בין השנים 1569–1795 ליטא המרכזית – מדינה עצמאית-למחצה שהתקיימה בין השנים 1920–1922 הרפובליקה הסובייטית הסוציאליסטית הליטאית – אחת מרפובליקות ברית המועצות שהתקיימה בין השנים 1940–1990 ליטאים – אומה וקבוצה אתנית שמקורן במדינות הבלטיות, בעיקר במולדתם ליטא, ושפתם היא ליטאית ליטאית – שפה בלטית מזרחית מקבוצת השפות הבלטיות של משפחת השפות ההודו־אירופיות, שפתה הרשמית של ליטא יהדות ליטא – קהילה חשובה ביהדות מזרח אירופה ליטאים (זרם) – תת-קבוצה ביהדות החרדית, הכוללת חרדים אשכנזים שמוצאם ככלל הוא ביהדות ליטא והם אינם חסידים או "ירושלמים" צאצאי בני היישוב הישן אישים ששמם ליטאי: אהרן ליטאי (רבינוביץ) – עיתונאי רוסי-ישראלי דני ליטאי (ליטוֹבסקי) – במאי ופזמונאי ישראלי, ממובילי הלהקות הצבאיות חיים לזר-ליטאי – פרטיזן ביערות ליטא במלחמת העולם השנייה, איש בית"ר, היסטוריון וסופר ישראלי ליטווק
חמורבי (פירושונים)

חמורבי הוא גרסה אכדית לשם השמי צפון־מערבי המשוחזר כעמו־רפִא, ומוכר משמות של כמה מלכים אמורים בתקופת הברונזה. האם התכוונתם ל... חמורבי – מלך בבל שמלך במאה ה־18 לפנה"ס. חוקי חמורבי – קודקס חוקים שנחקק בתקופתו של חמורבי מלך בבל. חמורבי הראשון – המלך השלישי בשושלת ממלכת ימחד, המאה ה־18 לפנה"ס. חמורבי השני – המלך התשיעי בשושלת ממלכת ימחד, המאה ה־17 לפנה"ס. חמורבי (משחק מחשב) (אנ') – אחד ממשחקי המחשב הראשונים. צבי ושפרה רין, עלילות האלים: כל שירות אוגרית, ענבל, 1996, עמ' 676–677 Douglas R. Frayne, The Royal Inscriptions Of Mesopotamia Early Periods, Volume 4: Old Babylonian Period (2003-1595 BC), University of Toronto Press, 1990, עמ' ix-x; וכן מאוגרית (אנ')
הפיגועים במסגד א-סיידה זיינב

מסגד א-סיידה זיינב, הקדוש לשיעים משום שבו נמצא המאוזוליאום של זיינב בנת עלי (אנ'), בתו של עלי בן אבי טאלב ונכדתו של מוחמד (דרך אמה פאטמה), שוכן בעיירה א-סיידה זיינב (אנ') הנמצאת מדרום לדמשק בירת סוריה. במהלך מלחמת האזרחים בסוריה נערכו בסמוך למסגד פיגועים אחדים: בפברואר 2015 נהרגו בפיגועי התאבדות במסגד זה ארבעה בני אדם ונפצעו 13. ב-31 בינואר 2016 נאספו ליד הכניסה למסגד עשרות רבות של אנשים ובהם לוחמים שיעים רבים. בפיצוץ שהתרחש סמוך למסגד נהרגו לפחות 60 אנשים, מהם 25 לוחמים שיעים, ונפצעו 110 אנשים. ארגון המדינה האסלאמית נטל אחריות לביצוע הפיגוע ודיווח כי בוצע בידי שני מחבלים מתאבדים. ב-21 בפברואר 2016 אירע במקום פיגוע התאבדות כפול שבו נהרגו לפחות 83 לוחמים שיעים ועוד עשרות נפצעו. ב-11 ביוני 2016 אירע במקום פיגוע התאבדות כפול שבו נהרגו 20 בני אדם ורבים נפצעו. דיווח על הפיגוע באתר BBC דיווח על הפיגוע באתר אל ערביה (באנגלית) רון בן-ישי, הפיגוע בסוריה - פגיעה קשה ביוקרת איראן וחיזבאללה, באתר ynet, 31 בינואר 2016 רועי קייס, פיגוע כפול ברמדאן: הרוגים בקבר השיעי, באתר ynet, 11 ביוני 2016
פלאוונו

פלאוונו (בפולנית: Pławno) הוא כפר במחוז ראדומסק שבפרובינציית לודז' בפולין, בסמוך לנהר ורטה, בו התקיימה עד השואה קהילה יהודית. פלאוונו נזכר לראשונה במאה ה-13, ובמאה ה-16 הוענקו ליישוב זכויות עיר. במשך מאות בשנים נערכו ביישוב ירידים שנתיים וימי שוק שבועיים, בהם סחרו בעיקר בבקר ובתצורת חקלאית. בשנת 1870, בעקבות מרד ינואר, ביטלו הרוסים את מעמדו העירוני של היישוב. שרפה גדולה שפרצה ביישוב בשנת 1871 כילתה את רוב בתיו. קהילה יהודית ביישוב התקיימה מהמאה ה-18, והיהודים נטלו חלק פעיל במסחר שהתנהל בכפר. בסוף המאה ה-18 נבנה ביישוב בית כנסת. לקראת סוף המאה ה-19 נמנו ביישוב 752 יהודים, ופעלו בו רבנים בולטים. בין מלחמות העולם נותרו ביישוב כ-400 יהודים. עם כיבוש היישוב בידי הגרמנים ביום השני למלחמת העולם השנייה, רצחו בו אלו 7 יהודים, ובהם רב הקהילה, יצחק מרדכי רבינוביץ'. בהמשך גויסו יהודי היישוב, יחד עם יהודים נוספים מיישובי הסביבה, לעבודות כפייה לאורך נהר ורטה, במסגרתן הוחזקו במחנה עבודה קטן. בסוף ספטמבר 1942 גורשו כ-460 יהודי היישוב לגטו ראדומסק, ומשם שולחו בין ה-10 ל-12 באוקטובר 1942 למחנה ההשמדה טרבלינקה, יחד עם יתר יושבי הגטו. מדיה וקבצים בנושא פלאוונו בוויקישיתוף פלאוונו באתר מרכז מורשת יהדות פולין "פלאוונו", באתר השטעטל הווירטואלי "פלאוונו", באתר JewishGen (באנגלית)
ארנו פנזיאס

אַרנו אלן פֶּנזיאס (באנגלית: Arno Allan Penzias;‏ 26 באפריל 1933 – 22 בינואר 2024) היה פיזיקאי יהודי-אמריקאי, זוכה פרס נובל לפיזיקה לשנת 1978. נולד ב-1933 בעיר מינכן שבגרמניה הנאצית, ובגיל 6 נמלט משם לבריטניה במסגרת הקינדר-טרנספורטים. שישה חודשים לאחר מכן עזבו גם הוריו את גרמניה והם היגרו יחד לניו יורק ב-1940. קיבל אזרחות אמריקאית ב-1946. קיבל תואר ראשון מהסיטי קולג' של ניו יורק ב-1954, תואר שני מאוניברסיטת קולומביה ב-1958 ודוקטורט ב-1962. הוא פיתח קולטני גלי רדיו רגישים מאוד שיועדו לתצפיות אסטרונומיות ביחד עם רוברט וילסון במעבדות בל (Bell Labs). ב-1964, במהלך פיתוח קולט רגיש במיוחד, גילו השניים רעש שלא ידעו מה מקורו. מתחילה הם הניחו שמדובר ברעש שמקורו בגלים שנוצרים על פני כדור הארץ ובדקו את האפשרות שהרעש מגיע מהעיר ניו יורק הקרובה אבל פסלו אפשרות זו. בדיקה של הקולט הראתה שהוא היה מכוסה בלשלשת יונים (שאותה כינה פנזיאס "חומר דיאלקטרי לבן"). לאחר שהסירו את הגורם המפריע הרעש נותר כשהיה. לאחר שפסלו כל מקור הפרעה שסברו שיכול להוות גורם לרעש, פרסמו מאמר על ממצאיהם. רעש זה נקרא לאחר מכן "קרינת רקע קוסמית" ומקובל לזהות אותו כתוצאה של המפץ הגדול. תגלית זו איששה את התאוריה בנוגע למפץ הגדול ועזרה לבסס אותה ובזכותה זכו הצמד בפרס נובל לפיזיקה. ארנו פנזיאס היה משך שנים רבות חוקר בכיר במעבדות בל, עד לפרישתו ב 1998. בארבע עשרה השנים שקדמו לפרישתו מהמעבדות, היה ראש שטח המחקר של מעבדות בל וסגן נשיא למחקר. מדיה וקבצים בנושא ארנו פנזיאס בוויקישיתוף ארנו פנזיאס, באתר פרס נובל (באנגלית) ארנו פנזיאס, אנשי סגולה - יהודים זוכי פרס נובל, באתר בית התפוצות ארנו פנזיאס, באתר אנציקלופדיה בריטניקה (באנגלית) ארנו פנזיאס, באתר "Find a Grave" (באנגלית) יבשם עזגד, מהרציף של "משלוח הילדים" - לטקס קבלת פרס נובל, באתר ynet, 21 בדצמבר 2018 איתי נבו, הפליט היהודי שגילה איך נוצר היקום, במדור "היום לפני במדע" באתר של מכון דוידסון לחינוך מדעי, 23 בינואר 2024 ערך זה הוא קצרמר בנושא פיזיקאים ובנושא אמריקאים. אתם מוזמנים לתרום לוויקיפדיה ולהרחיב אותו.
סופיה הלין

סופיה מרגרֶטָה ייֵטְשֶנְייֶלְם הֶלין (בשוודית: Sofia Margareta Götschenhjelm Helin; נולדה ב-25 באפריל 1972) היא שחקנית שוודית, זוכת פרס האקדמיה הדנית לשחקנית הטובה ביותר בסדרת טלוויזיה לשנת 2014. הלין נולדה בהוֹבְסְטָה שבמחוז ארברו. אביה היה איש מכירות ואמה אחות בבית-ספר, ואחיה הגדול בן השש נהרג בתאונת דרכים כשהייתה בת עשרה ימים. הוריה התגרשו כשהייתה בגיל ארבע, והיא ואח נוסף גדלו עם אמם. היא החלה בלימודי היסטוריה של הרעיונות באוניברסיטת לונד אך נשרה במהרה ועברה להתמקדות מקצועית במשחק. בין 1994 ל-1996 השתלמה בבית-הספר לתיאטרון ע"ש קרל אמיל פליגארה בסטוקהולם, וב-2001 סיימה את האקדמיה הלאומית לדרמה. ב-1996 קיבלה תפקיד ראשון וחוזר באופרת סבון. ב-2004 הייתה מועמדת לפרס זבלית הזהב של האקדמיה השוודית לקולנוע על גילום מיה, עירונית מנוכרת מסטוקהולם השבה לחוות משפחתה בחבל דלרנה הכפרי, בסרטה של מריה בלום, "דלרנים" (Masjävlar). מלבד זאת, הופיעה ביותר מעשרים סדרות טלוויזיה וסרטים, כולל תפקיד ראשי ב"ארן: אביר ההיכל" (שווק בלבנון בשם ארן: אביר מסדר הטמפלרים). על הבמה הצטרפה הלין לאנסמבל התיאטרון העירוני בסטוקהולם, שם גילמה מגוון תפקידים. היא שיחקה גם בתיאטרון הממלכתי השוודי במספר הפקות, כולל ב"טרמינל" של לארס נורן. ב-2011 החלה הלין לככב בסדרה הדנית-שוודית "הגשר", שהקנתה לה פרסום בינלאומי ועובדה לשלוש גרסאות מקומיות, אמריקנית-מקסיקנית, בריטית-צרפתית ורוסית-אסטונית. גילום הבלשית השוודית הכפייתית והסובלת מתסמונת אספרגר סאגה נורן ממשטרת מאלמה, במשך שלוש עונות, דרש הכנה מדוקדקת. לדבריה, השקיעה בסדרה שלושים חודשי עבודה נכון ל-2015. משחקה כסאגה הקנה לה מועמדות לפרס נימפת הזהב במונטה קרלו ב-2011 וזכייה בפרס האקדמיה הדנית ("פרס רוברט") ב-2014. בשנת 2017 שיחקה בסרט הבריטי "That Good Nigth", בדמותה של אנה לצד צ'ארלס דאנס. בשנת 2021 גילמה את מרתה, נסיכת נורווגיה, בסדרת הטלוויזיה "מרתה ופרנקלין". הלין נשואה לדניאל ייטשניילם, שחקן-לשעבר המכהן ככומר בכנסיית שוודיה (הלותרנית), ואם לבן ובת. סופיה הלין, במסד הנתונים הקולנועיים IMDb (באנגלית) סופיה הלין, באתר "אידיבי", מאגר הידע העברי לקולנוע ישראלי ועולמי סופיה הלין, באתר AllMovie (באנגלית) סופיה הלין, באתר Rotten Tomatoes (באנגלית) סופיה הלין, באתר Metacritic (באנגלית) סופיה הלין, במסד הנתונים הקולנועיים KinoPoisk (ברוסית) סופיה הלין, באתר אפל מיוזיק (באנגלית) סופיה הלין, באתר Last.fm (באנגלית) שחר מגן, תיאטרון גשר, באתר "ידיעות אחרונות", 15 בינואר 2016 Move over, Sarah Lund: The Bridge star Sofia Helin interviewed, באתר הגרדיאן, 12 במאי 2012 Scandi crush: The Bridge's Sofia Helin, באתר הגרדיאן, 15 בפברואר 2014 The Bridge's Sofia Helin: 'Playing Saga is like a vice gripping my body', The Telegraph, 28 November 2015
ירים-לים

האם התכוונתם ל... נכתב גם ירימלים ירים-לים הראשון – המלך השני בממלכת ימחד מלך במחצית הראשונה של המאה ה-18 לפנה"ס ירים-לים השני – המלך החמישי בממלכת ימחד מלך בסוף המאה ה-18 לפנה"ס ירים-לים השלישי – המלך השמיני בממלכת ימחד מלך במחצית השנייה של המאה ה-17 לפנה"ס ירים-לים מלך אללח' – מלך אללח', משושלת בית ימחד בנו של חמורבי הראשון, מלך בסוף המאה ה-18 לפנה"ס
נחל גוברין

נחל גוברין הוא נחל אכזב בשפלת יהודה, שראשיתו בהר חברון וסופו בנחל לכיש. הנחל זורם בכיוון כללי צפון-מערב. הנחל מנקז שטח של כ-204 קמ"ר, החל מהר חברון (אזור הכפרים דורא ותפוח) ברום של כ-850 מטר מעל פני הים, ועד לנקודת החיבור לנחל לכיש לאחר כ-48 ק"מ. הנחל מתחיל במספר מעיינות בין הכפרים דורא ותפוח שממערב לחברון, ברום של כ-850 מטרים מעל פני הים. בחלקו הראשון עובר הנחל בעמק צר, המכונה "ואדי א-סעביה", וקיימים בו שרידים של אמות מים ובריכות קדומות. בהמשך עובר הנחל ליד מעיין אלפארעה, הנמצא למרגלות היישוב אדורה וח'רבת אלפארעה, המזוהה עם פרעתון שביהודה הנזכרת בספר מכבים. בקטע זה מכונה הנחל "ואדי אלפארעה". בהמשך עובר הנחל למרגלות הכפר אידנא, ומקביל לתוואי כביש חוצה יהודה ולשרידי הדרך הרומית בין בית גוברין וחברון. עד לבית גוברין מכונה הנחל "ואדי אלג'מרורה", על שם החורבה הסמוכה, ובבית גוברין הנחל חוצץ בין הקיבוץ ובין בית גוברין הקדומה. בהמשך, עובר הנחל לצד תל בורנה וקיבוץ גלאון, חוצה את כביש 6, ועובר תחת גשרים את כביש 40 ואת כביש 3 (גשר פריזר). בסמוך למושב משואות יצחק חובר הנחל לאפיקו של נחל לכיש. שמו של הנחל הוא כשמה של העיר הקדומה בית גוברין, שלצידה הוא עובר. לאורך 18 ק"מ באפיק הנחל, בסמוך למושב שפיר, הוכשר בשנת 2009 שביל הליכה ורכיבה על אופניים. משנת 2006 החלו ביזמת קק"ל ובשיתוף המועצות האזוריות וישובי הסביבה, נטיעות של עצים רחבי עלים בגדות נחל גוברין. מיני העצים שניטעו הם: שיזף מצוי, אלה אטלנטית, חרוב מצוי, עוזרר אדום, מילה סורית, כליל החורש, פיקוס התאנה ושקד מצוי. פעולות השיקום כללו הרחקת עיבודים חקלאיים מרצועת הנחל, טיפול בפסולת, יצירת דרכי יער משני צידי הנחל, הכנת תלמי לקליטת מי נגר, נטיעות וטיפול בשתילים. שטח נרחב נוסף משמש לחקלאות מגוונת וכוללת מטעים, כרמים וגידולי שדה[דרוש מקור]. מסלול טיול בנחל גוברין, באתר "מפה" משה גלעד, בריכת צאנן בנחל גוברין, באתר הארץ, 31 באוגוסט 2022 ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
ארלי ברק

ארלי אלברט ברק (באנגלית: Arleigh Albert Burke;‏ 19 באוקטובר 1901 – 1 בינואר 1996) היה אדמירל בצי ארצות הברית, שזכה לתהילה במלחמת העולם השנייה ובמלחמת קוריאה. ברק כיהן כמפקד המבצעים הימיים של הצי האמריקאי בעת כהונתם של נשיאי ארצות הברית דווייט אייזנהאואר וג'ון קנדי. ב-1974 עוטר במדליית החירות הנשיאותית מידי ג'רלד פורד. המשחתת ארלי ברק (DDG-51), הראשונה בסדרת המשחתות ארלי ברק, שהוכנסה לשירות ב-1997 קרויה על שמו. מדיה וקבצים בנושא ארלי ברק בוויקישיתוף WWII HERO ARLEIGH A. BURKE DIES, וושינגטון פוסט, 2 בינואר 1996 ארלי ברק, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אברהם יעקב פאם

הרב אברהם יעקב הכהן פאם (1913 – 2001, יליד וידזה, ה'תרע"ג - ניו יורק, כ"ח באב ה'תשס"א) היה ראש ישיבת "תורה ודעת" בברוקלין שבניו יורק, יושב ראש מועצת גדולי התורה של אגודת ישראל בארצות הברית, מייסד רשת בתי הספר שובו בישראל, פוסק הלכה ודרשן. נולד בעיירה וידזה (אז בפלך וילנה של האימפריה הרוסית, בתחומי בלארוס של ימינו) לרב מאיר זאנוויל פאם (1879 – 1969), תלמידו של ה"חפץ-חיים", ולרחל לאה בת רבי שמעון דב אנוליק (1866 – 1971), רבן של שאקי ושדליץ. בשנת ה'תרפ"ג, בגיל 11, נשלח רבי אברהם יעקב ללמוד בישיבת "עטרת צבי" שבקובנה. הרב אברהם יעקב פאם היה נכדו של הרב משה דוד פאם שנולד בסמיאטיץ'. בשנת ה'תרפ"ז היגר עם הוריו לארצות הברית, שם קיבל אביו את משרת רב בית הכנסת הגדול של בראונסוויל בברוקלין, ושימש כר"מ בישיבת רבי חיים ברלין. הוא החל ללמוד בישיבת תורה ודעת אצל רבי דוד הכהן ליבוביץ', ובגיל 21 נסמך להוראה[דרושה הבהרה]. בכ"א באב ה'תש"ג נישא לשרה לבית בלמוטה. בשנת ה'תרצ"ז התמנה כר"מ בישיבה, ולימים התמנה לראש הישיבה. שימש כיושב ראש ועד הרבנים של ארגון הגג של החינוך היהודי בארצות הברית "תורה ומסורה" וכיושב ראש מועצת גדולי התורה של אגודת ישראל בארצות הברית. בשנת ה'תשנ"א יזם את ייסודה של רשת החינוך החרדית-ישראלית "שובו", הפונה לקהל חילוני ומיועדת בעיקר לילדי עולים מחבר המדינות. נפטר בכ"ח באב תשס"א. בהלווייתו השתתפו רבבות. "עטרה למלך", מאמרי הגות ומוסר, בעריכת מתתיהו בלום, ניו יורק ה'תשנ"ג "מורה צדק", מאמרי הגות ומוסר וקובץ מכתבים, בעריכת הרב מאיר פאם והרב גרשון נוף, ניו יורק, ה'תשע"ב "עטרת אברהם", על התורה, בעריכת הרב שלום סמיט, ניו יורק "עטרת אברהם", על מועדי ישראל, בעריכת הרב שלום סמיט, ניו יורק הרב שמעון פינקלמן, אהוב על כולם, הוצאת פלדהיים, תשע"א 2010 הרב פאם - חייו והשקפת עולמו של הרב אברהם יעקב הכהן פאם, "שובו" - רשת חינוך לילדי עולים בישראל, 2005 הרב יוחנן גולד, מתלמידיו של אברהם אבינו, באתר בחדרי חרדים הרב מתתיהו בלום, הג"ר ר' אברהם יעקב הכהן פאם - קווים לדמותו, בתוך: ישורון, יא, אלול תשס"ב, באתר היברובוקס הרב אבי שפרן, A True Jewish Leader RABBI AVROHOM YAAKOV PAM תמונה שלו בצעירותו הרב אברהם יעקב פאם, באתר "Find a Grave" (באנגלית) אברהם יעקב בן מאיר פאם (1913-2001), דף שער בספרייה הלאומית Kamenetsky, Rabbi Mordechai. The majesty of man, Jewish World Review, August 16, 2002 שובו אתר הבית
אונונניום

אונונניום (Ununennium) הוא שמו הזמני של יסוד כימי משוער בטבלה המחזורית. מספרו האטומי 119, והוא עדיין לא יוצר מעולם. לכשייוצר יהיה האונונניום יסוד מלאכותי שהוא היסוד ה-16 בסדרת היסודות העל-כבדים וה-27 בסדרת היסודות הטרנס-אורניים. עד שנת 2016 הוכנו במעבדה בוודאות כל היסודות עד אוגאנסון, היסוד שמספרו האטומי 118, המסיים את השורה השביעית בטבלה המחזורית. מאמצי הכימאים החל משלב זה הם לייצר את היסוד המתחיל את השורה השמינית - היסוד ה-119. המדענים משערים שאי שם בתחילת השורה השמינית של הטבלה המחזורית נמצא אי של יציבות - דהיינו יסודות יציבים בעלי מחצית חיים ארוכה יחסית (וזאת בניגוד לכל שאר היסודות הכבדים המוכרים כיום). כמו כן סביר שהאונונניום יהיה מתכת אלקלית, לאור מיקומו בטור הראשון של טבלת היסודות. יסוד זה משוער כיסוד רדיואקטיבי, המיוצר רק על ידי היתוך גרעיני. מדיה וקבצים בנושא אונונניום בוויקישיתוף ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
מספר ביטוח לאומי

מספר ביטוח לאומי (באנגלית: Social Security number ובקיצור SSN) הוא מספר בן תשע ספרות המונפק לאזרחי ארצות הברית, תושבי קבע, סטודנטים, ותושבים (עובדים) זמניים תחת סעיף 205(c)(2) של החוק לביטוח לאומי, שמופיע בקודיפיקציה כ-42 U.S.C ‏§ 405(c)(2). המספר מונפק לכל אדם בנפרד במנהל הביטוח הלאומי, סוכנות עצמאית של ממשלת ארצות הברית. בהיעדר חובת הזדהות בארצות הברית, הפך מספר הביטוח הלאומי, לצד תפקידו הרשמי לאפשר לבעל המספר לאדם לקבל שירותי ביטוח לאומי, לתעודת זהות לאומית לצורכי מיסוי, ולמטרות נוספות. מספר ביטוח לאומי מתקבל לאחר שהאזרח ממלא את טופס SS-5 (בקשה עבור קבלת המספר). Death Master File הסיפור של מספר הביטוח הלאומי באתר הממשלתי Ssa.gov (אנגלית) Kouri, Jim (March 9, 2005). "Social Security Cards: De Facto National Identification". American Chronicle. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
נבחרת קמרון בכדורגל נשים

נבחרת קמרון בכדורגל נשים מייצגת את קמרון בתחרויות כדורגל נשים בינלאומיות ומנוהלת על ידי התאחדות הכדורגל של קמרון. משחקה הראשון של הנבחרת התקיים ב-1991 במסגרת אליפות אפריקה הראשונה, שבסופה היא סיימה במקום השני. היא הגיעה עוד פעמיים לגמר האליפות (2004 ו-2014), אך מעולם לא הצליחה לזכות בה, זאת אף על פי שהיא נחשבת לאחת הנבחרות הטובות ביותר באפריקה. ב-2015, העפילה קמרון בפעם הראשונה בתולדותיה לגביע העולם של פיפ"א, ונעצרה רק בשמינית הגמר על ידי סין. כמו כן, הנבחרת השתתפה פעם אחת בטורניר הכדורגל של המשחקים האולימפיים - לונדון 2012 (בו הפסידה בכל משחקיה ולא העפילה משלב הבתים). הדירוג הנוכחי של נבחרת קמרון ברשימת הדירוג של פיפ"א, הוא המקום ה-69 בעולם, נכון ל-16 באוגוסט 2024, ירידה של נקודה אחת לעומת ניקוד קודם. דירוג השיא 41 נמדד לראשונה ביולי 2019, והדירוג הכי נמוך 89 נמדד לראשונה במרץ 2007. 1991 - לא העפילה 1995 - פרשה במוקדמות 1999 עד 2011 - לא העפילה 2015 - שמינית גמר 2019 - שמינית גמר 2023 - לא העפילה 1991 - מקום שני 1995 - פרשה ברבע הגמר 1998 - מקום רביעי 2000 - שלב הבתים 2002 - מקום שלישי 2004 - מקום שני 2006 עד 2010 - מקום רביעי 2012 - מקום שלישי 2014 - מקום שני 2018 - מקום שלישי 2022 - רבע גמר מדיה וקבצים בנושא נבחרת קמרון בכדורגל נשים בוויקישיתוף אתר האינטרנט הרשמי של נבחרת קמרון בכדורגל נשים נבחרת קמרון בכדורגל נשים, ברשת החברתית אקס (טוויטר) דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
ליביים

ליביים (שם מדעי: Lybiidae) הם משפחת עופות יער מסדרת הנקראים החיים באפריקה ובה 6 סוגים. הם גדולים ובעלי מקור שחור ומגודל ומזכירים בצורתם טוקנים קטנים וקרובים למשפחת ברבטים אמריקאים (Capitonidae) וכן למשפחת הפופיים (Bucconidae) שהם שלבי ביניים בין הנקרים לטוקנים הדרום אמריקנים. מינים אלה מגיעים לאורך של 20-30 ס"מ וחיים ברובה של אפריקה מעופות היער הסבוך בסוג Lybius ועד לבני הסוג הנפוצים גם בסוואנות שיחיות שונות. מזונם העיקרי הוא פירות, זרעים וחרקים שונים. במשפחה זו ישנם 36 מינים ב-6 סוגים: תת-משפחת Lybiinae Lybius - בו 12 מינים Gymnobucco - בו 4 מינים סוג ומין יחיד Buccanodon duchaillui Pogoniulus - בו 10 מינים Stactolaema - בו 4 מינים Tricholaema - בו 6 מינים תת-משפחת Trachyphoninae Trachyphonus - בו 5 מינים מדיה וקבצים בנושא ליביים בוויקישיתוף ליביים, באתר ITIS (באנגלית) ליביים, באתר NCBI (באנגלית) ליביים, באתר האנציקלופדיה של החיים (באנגלית) ליביים, באתר GBIF (באנגלית) ליביים באתר piciformes(הקישור אינו פעיל)
פיונטניצה

פיונטניצה (בפולנית: Piątnica) הוא כפר במחוז לומז'ה שבפרובינציית פודלסיה בפולין, כ-4 ק"מ צפונית ללומז'ה ולצד נהר נרב, בו התקיימה עד השואה קהילה יהודית גדולה. היישוב נזכר מראשית המאה ה-15, עת היה בבעלות נסיכי מזוביה. במשך השנים התבססה כלכלת היישוב על אספקת תוצרת חקלאית ללומז'ה הסמוכה. בשנת 1818 פגעה ביישוב שרפה גדולה. יהודים ישבו ביישוב מהמאה ה-16, והקהילה במקום גדלה לאחר גירוש יהודי לומז'ה במחצית השנייה של המאה ה-16. מהמחצית השנייה של המאה ה-19 התפרנסו יהודי היישוב מאספקת סחורות ליחידות הצבא הרוסי שחנו בקרבת מקום. בסוף המאה ה-19 נמנו ביישוב 1,239 יהודים, רוב תושביו. במהלך מלחמת העולם הראשונה גירשו הרוסים מהיישוב את יהודיו, ורק כ-40% מהם שבו אליו לאחר מכן. בין מלחמות העולם נמנו ביישוב כ-520 יהודים, כשליש מתושביו, והתקיימה בו פעילות ציונית ענפה. אחד מרבני הקהילה, הרב טיקוצ'ינסקי, נעשה לפעיל ציוני בולט ביישוב, ועלה לארץ ישראל. בשנות השלושים של המאה ה-20 סבלו יהודי היישוב מהתנכלויות אנטישמיות גוברות והולכות כלפיהם, לצד חרם על עסקיהם. בתחילת מלחמת העולם השנייה נשרפו כמעט כל בתי היישוב כתוצאה מהפצצות הגרמנים, ורוב יושביו נמלטו ללומז'ה, אליה נכנס בהמשך הצבא האדום. לאחר פרוץ מבצע ברברוסה וכיבוש האזור בידי הגרמנים גורשו היהודים שנותרו בפיונטניצה לגטו לומז'ה, ונרצחו לאחר מכן ביער גאלצ'ין. מדיה וקבצים בנושא פיונטניצה בוויקישיתוף פיונטניצה באתר מרכז מורשת יהדות פולין "פיונטניצה", באתר השטעטל הווירטואלי "פיונטניצה", באתר JewishGen (באנגלית) לאורה קרגו, פיונטניצה, אנציקלופדיה של המחנות והגטאות (כרך II, חלק A, עמ' 935–936), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
מריאן אנטולוביץ'

מריאן אנטולוביץ' (בקרואטית: Marijan Antolović; נולד ב-7 במאי 1989) הוא כדורגלן קרואטי-בוסני ששחחק בעמדת השוער. אנטולוביץ' התחיל את הקריירה שלו בציבאליה. כשסיים את גיל הנוער עלה לקבוצה הבוגרת בה שימש שוער שני, ולאחר שנתיים הפך לשוער הראשון של הקבוצה. בעונה זו רשם 30 הופעות והיה שחקן משמעותי במערך של הקבוצה שסיימה את העונה במקום השלישי. בקיץ 2010 חתם בלגיה ורשה מליגת העל הפולנית. את העונה התחיל כשוער ראשון, אך גילה יכולת ירודה ואיבד את מקומו בהרכב. בינואר 2012 הושאל לבוראץ באניה לוקה עד לסיום העונה. בקיץ 2012 הושאל שוב הפעם לז'לייזניצ'אר סרייבו עימה זכה באליפות המדינה שזהו התואר הראשון שלו בקריירה כשוער ראשון. בקיץ 2014 עזב באופן רשמי את לגיה וחתם בז'לייזניצ'אר. בינואר 2016 חתם בהפועל חיפה כמחליפו של פז'מיסל קובאז'. בקיץ 2016 חתם בקופר מליגת העל הסלובנית. בקיץ 2017 חזר לקרואטיה וחתם באוסייק. ב-11 באוגוסט 2020, אנטולוביץ' חתם בציבאליה. בסיום העונה פרש מכדורגל. אנטולוביץ' נולד בקרואטיה להורים ממוצא בוסני. ב-27 בנובמבר 2014 קיבל אזרחות בוסנית. לגיה ורשה הגביע הפולני: 2010/2011 ז'לייזניצ'אר סרייבו ליגת העל של בוסניה והרצגובינה: 2012/2013 גלנטורן הגביע האירי: 2019/2020 מדיה וקבצים בנושא מריאן אנטולוביץ' בוויקישיתוף מריאן אנטולוביץ', באתר Transfermarkt מריאן אנטולוביץ', באתר Soccerway מריאן אנטולוביץ', באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
סרט לבן

האם התכוונתם ל... סרט לבן (סרט) – סרט קולנוע משנת 2009 בבימויו של מיכאל הנקה סרט סנאף – ז'אנר של סרטים המציגים מוות אותנטי קמפיין סרט לבן – התנועה הגדולה בעולם של גברים למאבק באלימות כלפי נשים. סרט מודעות לבן – סרט מודעות בצבע לבן
תרגום ניק

תרגום ניק (או תרגום ראש), פותח ב-1977 על ידי ריגבי ופול ברג, הוא טכניקת תיוג בביולוגיה מולקולרית בה DNA פולימראז 1 משמש להחלפת כמה נוקלאוטידים ברצף DNA, באנלוגים מתויגים, ויוצר רצף DNA מתוייג שיכול לשמש כבדיקה בפלואורסצנט באתר הכלאה של טכניקת ספיגה. זה יכול גם לשמש לתיוג-רדיו. התהליך הזה נקרא תרגום ניק כיוון שה-DNA שיעובד מטופל ב-DNase (-אנזים שמקטלז הידרוליזה של DNA לאוליגונוקלאוטידים ומולקולות קטנות יותר) כדי ליצור גדילי "ניק" בודדים. זה מלווה בהחלפה באתרי ניק על ידי DNA פולימראז 1, שמאריך את קצה 3' הידרוקסיל, מסיר נוקלאוטידים בפעילות 3'-5' אקסונוקלאז, מחליף אותם ב-dNTP (נוקלאוטיד טריפוספאט עם דאוקסיריבוז). כדי לתייג באופן רדיואקטיבי קטע DNA לשימוש כבדיקה בתהליך הספיגה, אחד הנוקלאוטידים המשולבים המסופקים בתגובה רדיו-מתוייג בעמדת פוספאט אלפא. באופן דומה, פלואורופור יכול להיות מחובר במקום תיוג-פלואורסצנטי, או אנטיגן לזיהוי חיסוני. כאשר DNA פולימראז 1 בסופו של דבר מתנתק מה-DNA, הוא משאיר עוד ניק בשלד הפוספאט. הניק "תרגם" מרחק-מה, כתלות בפרוססיביות של הפולימראז. הניק יכול להיאטם על ידי DNA ליגאז, או קבוצת ההידרוקסיל 3' שלו יכולה לשרת כתבנית לפעילות DNA פולימראז עתידית. תערובות אנזים קנייניות זמינות באופן מסחרי לביצוע כל השלבים בתהליך בהדגרה בודדת. תרגום ניק יכול לגרום לשבירת DNA דו-גדילית, אם DNA פולימראז 1 נתקל בעוד ניק בגדיל הנגדי, וכתוצאה מכך יש שני קטעים קצרים יותר. זה לא משפיע על הביצועים של הבדיקה המתויגת בהיברידיזציה באתר.
אוח הכף

אוח הכף (שם מדעי: Bubo capensis) הוא מין של אוח המצוי בערבות ויערות אפריקה והוא בעל אוזני ענק. הוא נחשב לאחד מהגדולים שבינשופיים. מין זה מצוי מצפון אפריקה עד לכף התקווה הטובה ואף במערב חצי האי ערב. הוא מתרחק מאזורי יערות הגשם של המערב, אך מצוי במגוון בתי גידול, מערבות ויערות פתוחים ועד לפסגות הרים ואף בערים אפריקניות ובמדבר. הוא מצוי ביותר באזור הכף של דרום אפריקה ומכאן שמו. זהו אוח גדול מאוד שאורכו 46-61 ס"מ ומשקלו 905-1,387 גרם בזכרים ו1,240-1,800 גרם בנקבות. הוא בעל גוף חום כהה עם בטן בהירה מנומרת בחום. הראש חום ובעל אוזני ענק שחורות, העיניים צהובות והמקור אפור וכך גם הטפרים. האוחים נוהגים לישון ביום בין הסלעים או בקינם ולצאת לציד בלילות. הם ניזונים מחיות קטנות עד בינוניות כמו חדפים, עכברים וטרף עד גודל של ארנבת וכן מעופות עד גודל של פרנקולין או טגואן ומשלימים בזוחלים, דו-חיים, דגים, עכבישים, עקרבים, סרטנים וחרקים גדולים. הטרף נתפס מלמעלה בהפתעה ונקטל על ידי הטפרים או המקור החזקים. האוחים מנצלים את מזונם היטב בהתאם למקום ולעונה. הזכרים מביאים את טרפם לקן עם הנקבה והגוזלים הרעבים היכולים לאכול כמות גדולה של בשר כל פעם. מצב שימור העוף ללא חשש. Bubo capensis capensis - מצוי מנמיביה עד דרום אפריקה Bubo capensis mackinderi - מצוי ממוזמביק וזימבבואה עד לקניה Bubo capensis dilloni - מצוי מאתיופיה עד אריתריאה מדיה וקבצים בנושא אוח הכף בוויקישיתוף אוח הכף, באתר ITIS (באנגלית) אוח הכף, באתר NCBI (באנגלית) אוח הכף, באתר האנציקלופדיה של החיים (באנגלית) אוח הכף, באתר GBIF (באנגלית) אוח הכף, באתר Owlpages אוח הכף באתר הרשימה האדומה של IUCN
ינשוף לבן-פנים דרומי

ינשוף לבן-פנים דרומי (שם מדעי: Ptilopsis granti) הוא מין של עוף אפריקני ממשפחת הינשופיים בעלת גוף ופנים לבנים. ינשוף זה הוא קרוב משפחתו של ינשוף לבן-פנים צפוני ינשוף זה קטן ממדים, אורכו 22–28 ס"מ ומשקלו 185–220 גרם בממוצע. הוא דומה מאוד לקרובו הצפוני ובעל נוצות אפורות עם פסים שחורים ובאזור הבטן מתמזגים עם פסים לבנים. הראש אפור ואזור העין לבן עם אישונים כתומים עזים. בדרך כלל הנוצות יותר כהות משל קרובו הצפוני. הוא בעל אוזניים קטנות אפורות כהות ומקור צהוב קטן. הקולות שלו הם מהירים ונובחניים והוא מתקשר למטרות רבייה ותקשור עם בן הזוג שלו. הינשוף יוצא לצוד בלילה, באזורים חמימים ויבשים בדרומה של אפריקה הטרופית מגבון עד קניה ומנמיביה עד דרום אפריקה. הוא צד בעיקר חסרי חוליות גדולים וכן עופות ומכרסמים קטנים וכן זוחלים ודוחיים. הוא קורע את טרפו באמצעות טפרי הרגליים המופנות 2 קדימה ו2- אחורה. הינשופים מקננים בקיני עופות אחרים כמו אורגיים או הטגואן ומטילים 2–3 ביצים. הגוזלים עוזבים את הקן חודש לאחר הבקיעה. מדיה וקבצים בנושא ינשוף לבן-פנים דרומי בוויקישיתוף ינשוף לבן-פנים דרומי, באתר ITIS (באנגלית) ינשוף לבן-פנים דרומי, באתר NCBI (באנגלית) ינשוף לבן-פנים דרומי, באתר Animal Diversity Web (באנגלית) ינשוף לבן-פנים דרומי, בבסיס הנתונים ARKive (באנגלית) ינשוף לבן-פנים דרומי, באתר האנציקלופדיה של החיים (באנגלית) ינשוף לבן-פנים דרומי, באתר GBIF (באנגלית) ינשוף לבן-פנים דרומי באתר הרשימה האדומה של IUCN